Publication: Magyar Közlöny
Issue: MK-2002-72 (Year: 2002, Number: 72)
Era: 1990-2004
Section: a 38/2002. (V. 24.) OM rendelethez
Paragraph Index: 299

6. Az ismeretek ellenõrzési rendszere Az ismeretek ellenõrzési rendszere a tantervben elõírt aláírások és gyakorlati jegyek megszerzésébõl, vizsgák — beszámolók, kollokviumok, szigorlatok — letételébõl, valamint szakmai gyakorlatok elvégzésébõl, a szakdolgozat elkészítésébõl és záróvizsgából tevõdik össze. 6.1. A kötelezõ szigorlatok 4 szigorlat letétele kötelezõ: — történelem, — kulturális antropológia, — irodalom, — eszmetörténet. 6.2. Szakdolgozat A szakirányú továbbképzés témakörébõl írt dolgozat, amely bizonyítja a hallgató hazai és nemzetközi szakirodalomban való jártasságát, tárgyi ismereteit és szintetizáló készségét a szakmai feladat megoldásában. Bizonyítja továbbá, hogy a hallgató képes az elsajátított ismeretek, módszerek alkalmazására, önálló szakértõi munka végzésére. A szakdolgozat kreditértéke: 10 kreditpont. 6.3. Záróvizsga 6.3.1. A záróvizsgára bocsátás feltételei: — a tantervben szereplõ tárgyakból elõírt tanulmányi és vizsgakövetelmények teljesítése, az elõírt beszámolók elkészítése; — a szakdolgozat elkészítése és a bírálók általi elfogadása. 6.3.2. A záróvizsga részei Komplex szóbeli vizsga a szigorlatok témakörébõl. 6.3.3. A záróvizsga eredménye A záróvizsga eredménye a szakdolgozat és védésére adott érdemjegy és a szóbeli vizsgára adott érdemjegy egészre kerekített átlaga.

Source: https://magyarkozlony.hu/hivatalos-lapok/915c74947d30dd33dec47514d1b26c61896f03b8/dokumentumok/7a696a2ede6f6bce3a1a70db9af38556c639d7a1/letoltes